b"\n_START_ARTICLE_\nSherlock (TV-serie)\n_START_SECTION_\nOm serien\n_START_PARAGRAPH_\nHver episode blir laget som en 90 minutter lang individuell film, hvor den briljante privatdetektiven Sherlock Holmes (Cumberbatch) og kompanjongen Dr. John Watson (Freeman) l\xc3\xb8ser varierte og kompliserte drapssaker for Metropolitan Police Service. Selv om serien tar for seg forskjellige saker hver gang, er Sherlock Holmes' kamp mot den psykopatiske og intelligente erkefienden Jim Moriarty en p\xc3\xa5g\xc3\xa5ende handling._NEWLINE_Denne adaptasjonen av Sherlock tar plass i moderne tid, fortrinnsvis i London, noe som gj\xc3\xb8r at Holmes kan bruke teknologi som hjelpemiddel n\xc3\xa5r han l\xc3\xb8ser sakene sine. Serien er sv\xc3\xa6rt kritikerrost, og har mottatt en rekke priser. Kritikere har i samlet tropp hyllet blant annet regiss\xc3\xb8rene, serieskaperne og skuespillerne Cumberbatch og Freeman. Serien har g\xc3\xa5tt over tre sesonger. Sesong 1 ble sendt for f\xc3\xb8rste gang i 2010, sesong 2 i 2012, og den tredje sesongen i 2014. Januar 2016 ble det vist en spesial-episode av Sherlock hvor handlingen delvis foreg\xc3\xa5r i moderne tid og delvis i det Viktorianske London. Filmingen av sesong 4 startet i april 2016."